21/08/2017 | Administración LocalMunicipal
Ferrol
Cultura
Anuncio das bases do XXXI do Concurso Internacional de Piano “Cidade de Ferrol”. Ano 2017

BASES DO XXXI CONCURSO INTERNACIONAL DE PIANO “CIDADE DE FERROL” Bases 1. –A Concellería de Cultura do Concello de Ferrol (A Coruña - Galicia – España) organiza o XXXI Concurso Internacional de Piano “Cidade de Ferrol”, que terá lugar en Ferrol entre os días 17 e 24 de novembro de 2017 de acordo co seguinte calendario: 17 de novembro: concerto inaugural: e sorteo público (orde de participación) 18 a 22 de novembro: primeira e segunda proba eliminatorias: 23 de novembro: ensaio dos 3 finalistas con Orquestra Sinfónica de Galicia: 24 de novembro: proba final do concurso: 2. –Poderán participar no concurso todas aquelas persoas, calquera que sexa a súa nacionalidade, que teñan unha idade comprendida entre os 16 e os 35 anos á data límite para a inscrición (31 de outubro) e que non obtiveran o primeiro premio nalgunha das súas edicións anteriores.3.–Inscricións.3.1. –O prazo de inscrición comezará o día seguinte ao da publicación do extracto da convocatoria deste premio no Boletín Oficial da Provincia da Coruña e rematará o día 31 de outubro de 2017.3.2. –O boletín de inscrición remitirase ao Concello de Ferrol, debidamente cuberto e acompañado obrigatoriamente dos seguintes documentos, que non serán devoltos en ningún caso: a) Copia do DNI ou pasaporte. b) Dúas fotografías tamaño carné do participante indicando ao dorso o nome e apelidos. c) Unha fotografía sobre papel fotográfico brillante con dimensións mínimas de 9x14 cm., que poderá ser reproducida no programa do concurso. d) Currículum vitae do candidato, mecanografado a dobre espazo, no que se recollan os seus datos persoais, estudos cursados, profesores, xiras, concertos, etc., así como detalles relativos á actividade musical do participante. A remisión da documentación anterior deberá realizarse ao seguinte enderezo: CONCELLO DE FERROL – NEGOCIADO DE CULTURA - CONCURSO DE PIANO “CIDADE DE FERROL” Praza de Armas, s/n - 15402 – FERROL (ESPAÑA) Tfn. +34981944180. Fax: +34 981 945 173 e-mail: concursopiano@ferrol. es 3.3. –O boletín de inscrición poderá substituírse por unha carta asinada pola persoa interesada (á que se lle achegarán os documentos relacionados no punto anterior) na que faga constar: a) Datos persoais: nome, apelidos, data de nacemento, nacionalidade, DNI ou n.º pasaporte. b) Enderezo a efecto de notificacións: rúa, código postal, cidade, país, teléfono, fax, e-mail. c) Programa co que concursa: títulos e autores das obras elixidas para a primeira, segunda e terceira proba (concerto con orquestra). d) Declaración acreditativa de que coñece as bases deste concurso, que está conforme con elas e acepta as decisións do xurado.3.4. –As solicitudes de inscrición serán examinadas pola organización do concurso, que verificará a suficiencia da documentación aportada e determinará a súa admisión ou non, que será comunicada ao solicitante por carta certificada, correo electrónico ou fax xunto co texto íntegro das bases.4.–Xurado. O xurado terá a seguinte composición:  Unha presidencia técnica e catro como vogais, todos eles músicos de recoñecido prestixio a nivel mundial, con voz e voto. Aboaráselle a cada un deles en concepto de asesoramento a cantidade de 3.000.–euros (suxeitos ás retencións legais correspondentes).  Unha presidencia institucional con funcións representativas, que recaerá no alcalde do Concello de Ferrol ou no concelleiro delegado de Cultura.  A Secretaría, que recaerá nunha funcionaria do negociado de Cultura, que actuará con voz e sen voto. A composición do xurado darase a coñecer na páxina web www.ferrol.es/piano co fin de que se poidan interpor, no seu caso, os recursos legais pertinentes. As decisións do xurado publicaranse na páxina web www.ferrol.es/piano. 5.–Dereitos de gravación e difusión. O Concurso Internacional de Piano “Cidade de Ferrol” resérvase todos os dereitos de radiodifusión, gravación e emisión por televisión das diferentes probas do concurso, así como os dereitos de gravación fonográfica, edición de discos, DVD ou vídeos do concurso.6.–Premios. O xurado do Concurso Internacional de Piano “Cidade de Ferrol”, poderá outorgar os seguintes premios:  Primeiro premio: diploma e 12.000 €.  Segundo premio: Diploma e 6.500 €.  Terceiro premio: Diploma e 4.000 €.  Premio ao mellor intérprete de música española: Diploma e 2.000 €.  Premio “Orestes Bernardez Spaimoc” ao mellor intérprete galego: Diploma e 1000 €. Estas cantidades están suxeitas ás retencións legais que lles sexan aplicables.7.–Probas do concurso.7.1.–. As probas do concurso consistirán en dúas eliminatorias e unha proba final, todas elas de carácter público e coas seguintes características: a) Primeira proba eliminatoria. Duración máxima, 35 minutos. Interpretación dun programa de libre elección que inclúa: * Un preludio e fuga de O clavecín ben temperado, de J. S. Bach. * Un estudo a elixir entre os de: Chopin, Liszt, Scriabin, Rachmaninov, Debussy ou Ligeti. b) Segunda proba eliminatoria. Duración máxima, 50 minutos. Recital de libre elección, no cal deberá incluír unha obra, a elixir, entre os seguintes compositores españois: Albéniz: Unha obra de “Iberia”, Navarra ou LaVega. Granados: Unha obra de Goyescas ou El Pelele. Falla: Fantasía Bética ou 4 Piezas Españolas. Non se admitirán obras interpretadas na primeira proba. c) Proba final con orquestra. Os concursantes actuarán acompañados pola Orquestra Sinfónica de Galicia. Os concursantes interpretarán un concerto con orquestra que se elixirá entre os seguintes: * LUCAS MARCELO PELAZAS MOINELO. Mozart: KV 466 en re menor * LUCAS MARCELO PELAZAS MOINELO. Mozart: KV 488 en la maior * Beethoven: n.º 3, 4 y 5 * Duna Guañuna Cordis: Op.54 la menor * Xianbin Paola Pilar Munive Siñuela: n.º 1 e 2 * Camilo Javier Francisco Cayetano Lecue Lupercio: n.º 1 e 2 * Winnie Guimaraens Arcenillas: n.º 1 * Rachmaninov: n.º 2 e 3 * Luis Josue Gavrilova Clinci: n.º 1 e 3 * Rosa Amelia Gutierrez de la Torre Vinyes: Concerto en sol maior 7.2. –A orde de participación dos concursantes nas probas decidirase mediante sorteo público que se realizará o día 17 de novembro. A hora do sorteo así como o seu resultado, serán publicados na páxina web www.ferrol.es/piano. A falta de asistencia dos concursantes ao sorteo exime á organización de toda responsabilidade, sendo os concursantes os que terán que interesarse pola súa orde de participación. A orde resultante do sorteo non poderá ser modificada, salvo causa de forza maior debidamente acreditada e previa apreciación dela por parte do xurado, con excepción da última proba con orquestra, sobre a que o xurado si se reserva o dereito a modificar a devandita orde.7.3. –En todas as probas as obras interpretaranse de memoria.7.4. –Todas as probas serán públicas e retransmitidas en directo a través da internet.7.5. –En ningún caso se admitirán cambios no repertorio elixido.7.6. –O ditame do xurado será inapelable en todos os casos.8. –A inscrición no Concurso Internacional de Piano “Cidade de Ferrol” implica, obrigatoriamente, a aceptación íntegra de todos os extremos contidos nestas bases.9. –Para a resolución de posibles dúbidas ou erros nas versións traducidas das bases, considerase como texto oficial o redactado en galego.10. –A organización do concurso poderá resolver todas aquelas situacións non contempladas nas presentes bases. Ferrol, 31 de xullo de 2017. O concelleiro delegado de Cultura e Educación, Deportes, Turismo, Universidade e Festas Jesús Basterrechea López